Postojna, 1. 3. 2023

***Opozorilo – nastanitev v dijaškem domu***

***Srednje gozdarske, lesarske in zdravstvene šole Postojna (SGLZŠ)***

Dijaški domovi poleg prostih mest za sprejem dijakov za vsako študijski leto razpišejo tudi prosta mesta za sprejem študentov višjih šol. Podatki o prostih mestih in ostale informacije so objavljene v [Razpisu za vpis v višje strokovno izobraževanje](http://www.studentski.net/studij/vpis-v-visje-sole.html#razpisi), ki ga v začetku februarja izda [Ministrstvo za izobraževanje, znanost, kulturo in šport](http://www.mizks.gov.si/).

Kandidati, ki se imate namen vpisati na Višjo strokovno šolo Postojna in bi želeli v prihodnjem študijskem letu bivati v dijaškem domu SGLZŠ, čim prej pošljite izpolnjeno prijavnico za sprejem v dijaški dom (če tega še niste storili). Prijavnica z navodili za izpolnjevanje je na voljo na spletnih straneh portala gov.si in e-uprava (prijavnica) ali neposredno na povezavi

https://e-uprava.gov.si/.download/vloge/dokumenti/14330/file-content

Kandidati se v dijaški dom vpišejo od 3. 7. 2023 do zasedbe prostih mest oz. do 30. septembra 2023. Če se kandidat ne vpiše v šolo, ki jo je navedel na prijavnici za sprejem v dijaški dom, sam pravočasno obvesti dijaški dom, v katero šolo se je vpisal in sporoči druge spremembe, ki se nanašajo na sprejem v dijaški dom.

Vsak se lahko prijavi samo v en dijaški dom.